119

Um 98. gr. Ákvæðið felur í sér innleiðingu á 66. gr. UCITS. Sambærilegt ákvæði er í 23. gr. reglu- gerðar nr. 472/2014, um samruna sjóða, skipan höfuðsjóða og fylgisjóða og tilkynningarað- ferð.

Um 99. gr. Ákvæðið felur í sér innleiðingu á 67. gr. UCITS. Sambærilegt ákvæði er í 24. gr. reglu- gerðar nr. 472/2014, um samruna sjóða, skipan höfuðsjóða og fylgisjóða og tilkynningarað- ferð.

Um XII. KAFLA Efni kafla þessa felur í sér innleiðingu á UCITS-tilskipuninni og hafa umrædd ákvæði tilskipunarinnar að mestu verið innleidd í gildandi lög um verðbréfasjóði og reglugerðir sem settar hafa verið með stoð í þeim lögum. Efnislega er þessi kafli því að miklu leyti samhljóða ákvæðum sem um þetta efni gilda en lagðar eru til ákveðnar breytingar og viðbætur til að gæta samræmis við UCITS. Í grunninn fjalla reglurnar um heimild rekstrarfélaga verðbréfasjóða til að veita þjónustu yfir landamæri innan EES hvort sem er með eða án stofnunar útibús og um heimildir til markaðssetningar verðbréfasjóða yfir landamæri innan EES. Í UCITS er kveðið á um að rekstrarfélag með starfsleyfi veitt í ríki innan EES sé heimilt að veita þá þjónustu sem starfsleyfi þess nær til í öðrum EES-ríkjum hvort sem er með eða án stofnunar útibús, sbr. 16. gr. UCITS. Aðildarríkjum EES er ekki heimilt í slíkum tilvikum að skilyrða rekstrarfélög þessi til að leggja fram tiltekið stofnframlag eða setja önnur sambærileg skilyrði. Óski rekstrarfélag með viðeigandi starfsleyfi, sem stofnar ekki útibú, eftir því að markaðssetja aðeins hlutdeildarskírteini í verðbréfasjóði sem það stýrir í EES-ríki öðru en heimaríki, án þess að veita aðra þjónustu, er slík markaðssetning aðeins háð þeim kröfum sem kveðið er á um í XI. kafla tilskipunarinnar, sbr. 100. - 104. gr. frumvarps þessa. Þá er verðbréfasjóðum heimilt að tilnefna sem rekstrarfélag aðila sem hefur starfsleyfi í EES-ríki sem er annað en heimaríki sjóðsins sjálfs að því gefnu að skilyrði tilskipunarinnar í 17. eða 18 gr. og 19. og 20. gr. séu uppfyllt, sbr. 105. - 107. gr. frumvarps þessa. Það rekstrar- félag sem sinnir sjóðastýringu yfir landamæri með eða án stofnunar útibús fellur skv. 1. mgr. 19. gr. UCITS undir þær reglur sem gilda í heimaríki rekstrarfélagsins að því er varðar skipu- lag rekstrarfélagsins, þar á meðal hvað varðar fyrirkomulag útvistunar, áhættustýringu, hátt- ernisreglur og eftirlit og upplýsingaskyldu til yfirvalda. Ekki er heimilt að gera strangari kröfur í þessu tilliti til þeirra rekstrarfélaga sem veita þjónustu yfir landamæri en til þeirra sem veita þjónustu einungis á heimamarkaði. Frumvarpið endurspeglar þessi sjónarmið.

Um 100. gr. Ákvæðið felur í sér innleiðingu á 4. mgr. 91. gr. og 1. - 5. mgr. og 7. - 8. mgr. 93. gr. UCITS, sbr. 6. mgr. 93. gr. Sambærilegt ákvæði er í 48. gr. gildandi laga um verðbréfasjóði. 1. mgr. er innleiðing á 4. mgr. 91. gr. og 1. mgr. 93. gr. UCITS. 2. - 10. mgr. eru innleiðing á 2. - 5. mgr. og 7. - 8. mgr. 93. gr. UCITS. Samkvæmt b-lið 1. mgr. 95. gr. UCITS, sbr. lið 30) í 11. gr. Omnibus I, hefur fram- kvæmdastjórn ESB heimild til setningar framseldra gerða sem lúta nánar að aðgengi lögbærra yfirvalda í gistiríki til upplýsinga og gagna samkvæmt ákvæðinu. Í 1. undirgrein 2. mgr. 95. gr. UCITS, sbr. lið 30) í 11. gr. Omnibus I, er gert ráð fyrir því að ESMA sé heimilt að þróa tæknilega framkvæmdarstaðla hvað varðar nánari reglur framkvæmdastjórnar ESB um upp-